Crna Gora

Kabinet Kabinet potpredsjednika Vlade za politički sistem, pravosuđe i antikorupciju

**IZVJEŠTAJ O SPROVEDENOJ JAVNOJ RASPRAVI O TEKSTU NACRTA STRATEGIJE ZA BORBU PROTIV KORUPCIJE 2024-2028, SA AKCIONIM PLANOM ZA PERIOD 2024-2025**

**Vrijeme trajanja javne rasprave:**

20 dana – Kabinet potpredsjednika Vlade za politički sistem, pravosuđe i antikorupciju je 09. aprila 2024. godine stavilo na javnu raspravu Nacrt Strategije za borbu protiv korupcije 2024-2028, sa Akcionim planom za period 2024-2025.

**Način sprovođenja javne rasprave:**

Kabinet potpredsjednika Vlade za politički sistem, pravosuđe i antikorupciju uputilo je javni poziv građanima, naučnoj i stručnoj javnosti, državnim organima, političkim subjektima, nevladinim organizacijama, međunarodnim organizacijama, medijima i svim zainteresovanim organizacijama i zajednicama da se uključe u javnu raspravu i daju svoj doprinos u razmatranju Nacrta Strategije za borbu protiv korupcije 2024-2028, sa Akcionim planom za period 2024-2025, dostavljanjem primjedbi, predloga i sugestija u pisanom obliku putem pošte na adresu Karađorđeva bb, 81000 Podgorica ili u elektronskom obliku na e-mail: hermin.sabotic@gsv.gov.me i aleksandra.pavicevic@gsv.gov.me.

Tokom trajanja javne rasprave primjedbe, predloge i sugestije dostavili su:

* Andrija Jovović, Centralna Banka Crne Gore;
* Marijana Subotić, MANS;
* Dragana Jaćimović, Institut Alternativa;
* Milica Milutinović.

**Rezime dostavljanih primjedbi, predloga i sugestija, sa navedenim razlozima njihovog prihvatanja, odnosno neprihvatanja:**

|  |  |  |  |
| --- | --- | --- | --- |
| **R.br.** | **Podnosilac sugestije, primjedbe, komentara** | **Primjedba, predlog****sugestija**  | **Odgovor na primjedbu,** **predlog, sugestiju**  |
|  | Andrija JovovićCentralna Banka Crne Gore | Predlog za brisanje prve rečenice tačke 2.4.2.5. u kojoj se navodi da „Centralna banka Crne Gore ima centralni registar rezidentnih računa, ali još uvijek nema registar nerezidentnih računa, što je ključno sredstvo za istrage koje uključuju nerezidente “. | Prihvata se. |
|  | Marijana SubotićMANS | Strategija predstavlja izuzetno površan dokument, usmjeren na statističke podatke i citate izdrugih izvora bez bilo kakve dublje analize iii konkretnih rješenja za borbu protiv korupcije.Odsustvo bilo kakve analize 0 uticaju korupcije na različite sektore, kao što su privatizacija,energetika, pravosuđe, policija, carina, obavještajne službe, te nedostatak jasnih ciljeva i mjerljivih.pokazatelja za praćenje napretka, čini ovaj dokument neefikasnim u postavljanju osnova zastvarne reforme. | Ne prihvata se.Tekst Strategije je urađen shodno Vladinoj metodologiji za izradi strateških dokumenata, uz korišćenje dostupnih podataka i pomoć i ekspertizu Savjeta Evrope.  |
|  | Marijana SubotićMANS | Strategija uključuje listu službenih dokumenata i statističkih podataka o aktivnostima sprovedenim zavrijeme vladavine DPS-a. Citira nekoliko istraživanja javnog mijenja bez ikakve analize uzrokakorupcije i percepcija građana.Doslovno navodi preporuke GRECO-a i kopira neke djelove dokumenata koje su napravili međunarodnistručnjaci, bez dubljeg ulaska u suštinu problema. Nekoliko stranica takođe pruža teoretske pregledeTransparency Internationala i Savjeta Evrope. |  Ne prihvata se.Korišćena su istraživanja NVO, izvještaji EK, OEBS, Savjeta Evrope, predlozi ambasade Velike Britanije, Transparency International, kao i analize državnih organe koje su ujedno i prikazane kroz Peer review misiju za organizovvani kriminal i korupciju iz 2012. godine |
|  | Marijana SubotićMANS | Samo jedan pasus posvećen je slobodnom pristupu informacijama, kao jednom od kIjučnih alata uborbi protiv korupcije, i gotovo je iskIjučivo usmjeren na statističke podatke, dok ne postoji analizatemeljnih problema. | Djelimično se prihvata.Dio oko sklobodnog pristupa i transparentnosti je razrađen **u okviru Strateškog cilja 2 gdje su definisani sljedeći operativni ciljevi:**OC 2.1. Jačanje kapaciteta u primjeni Zakona o slobodnom pristupu informacijama, iOC 2.2. Jačanje kapaciteta institucija nadležnih za borbu protiv korupcije u pogledu komunikacije sa javnošću. |
|  | Marijana SubotićMANS | Ne spominje se sistematsko uništavanje dokaza o korupciji od strane bivšeg režima, što se nastavljazahvaljujući izuzetno kratkim rokovima za takozvano arhiviranje dokumenata, ili njihovo uništenje. | Djelimično se prihvata. |
|  | Marijana SubotićMANS | U dijelu o igrama na sreću nedostaju bilo kakve osnovne informacije o infiItraciji organizovanogkriminala. Ne spominje se infiltracija organizovanog kriminala u policiji, obavještajnoj službi ipravosuđu. Proces vetinga u pravosuđu nije spomenut ni jednom. | Djelimično se prihvata.Tema organizovanog kriminala je predmet Strategije za transnacionalnii organizovani kriminal koja je u fazi izrade.Eksperti koji su angažovani na davanju mišljenja Strategije upravo su naglasili da se dio oko organizovanog kriminala ne tretira ovom Strategijom, kao ni druge oblasti koje mogu biti predmet sektorskih strategija.Dio oko igara na sreću sadrži jasne preporuke na koji način će se unaprijediti ova oblast. |
|  | Marijana SubotićMANS | Posebno poglavlje odnosi se na šverc akciznih dobara u vezi s korupcijom, ali se ne spominje Slobodnazona Luke Bar iii infiltracija organizovanog kriminala u carinsku službu. Međutim, poseban diodokumenta odnosi se na Slobodne zone, ali se, umjesto analize, citira vodič Svjetske carinskeorganizacije. | Djelimično se prihvata.Poseban dio za Slobodnu zonu sa konkretnim aktivnostima je predložen u tekstu Strategije, a kroz sami Akcioni plan su date konkretne mjere za Luku Bar i Slobodnu zonu koja je data u prilogu:**Aktivnost 1.2.5.** Sprovođenje integracije cjelokupnog sistema nadzora kroz nabavku novih skenera i tehničkih uređaja za kontrolu kontejnerskog saobraćaja uz digitalizaciju procesa na način što će Luka Bar i slobodna zona biti povezana u realnom vremenu sa terminalom Podgorica a sve aktivnosti praćene uživo iz kontrolne sobe locirane u Podgorici. |
|  | Marijana SubotićMANS | Poglavlje o sprječavanju pranja novca ne prepoznaje uloge notara, računovođa i advokata u timtransakcijama, i stoga ne predviđa nikakve mjere za rješavanje ovog problema. Ne ukazuje čak ni napromjene trendova zbog dolaska velikog broja stranaca iz Rusije, Ukrajine i Turske. | Djelimično se prihvata.Tema pranje novca je prije svega za stratešku Strategiju i akcioni plan – Strategija za prevenciju i suzbijanje terorizma, pranja novca i finansiranja terorizma za period 2022-2025. godina |
|  | Marijana SubotićMANS | Što se tiče javnih nabavki, spominje se samo da ne postoji institucija odgovorna za rješavanje sukobainteresa, i objašnjava se u jednoj rečenici da korupcija može nastati u bilo kojoj fazi ovog procesa, bezbilo kakve dublje analize. | Prihvata se predlog. |
| 1.
 | Marijana SubotićMANS | Nema ni riječi o korupciji u energetici i ne spominju se male hidroelektrane. | Prihvata se predlog. |
|  | Marijana SubotićMANS | Riječ privatizacija navodi se samo dva puta u cijelom dokumentu, i nema osnovne analize načina nakoji je korupcija uticala na ovaj proces, a kamoli bilo kakve naznake rješenja. Dodatno, za razlikuod strateških dokumenata koje su napravile vlade prethodnog režima, ova Vlada uopšte nije prepoznalaprivatizaciju kao područje posebnog rizika za korupciju. | Djelimično se prihvata. Dio oko privatizacije u odnosu na prethodnu Strategiju je brisan jer je zahtjev i eksperata bio da se smanji broj rizičnih oblasti, te da se godišnje radi analiza stanja rizičnih oblasti koje nisu navedene u Strategije, koje bi bile rađene sa ekspertima Savjeta Evrope i EK. Shodno tome biće rađena pojedinačna analiza koja će piokazati da li privatizacija treba da bude oblast od posebnog rizika. |
|  | Marijana SubotićMANS | Zanimljivo, Strategija sadrži tri pasusa vezana za zapošljavanje u javnom sektoru, ali nema ni riječio partijskom zapošljavanju, koje je izuzetno rasprostranjeno na svim nivoima administracije, ni opartijskom kadriranju "po dubini". | Djelimično se prihvata. Zapošljavanje u javnom sektoru je posebna podoblast u analizi Strategije zasnovana na mapirizika koju je izradila NVO ,,INSTITUT ALTERNATIVA’’.Takođe, u Strategiji je definisan i poseban operativni cilj koji reguliše ovu oblast: ,,***1.5. Uspostavljanje sistema zapošljavanja i napredovanja u organima vlasti na osnovu kriterijuma i zasluga''*** |
|  | Marijana SubotićMANS | Na čak par stranica kopiraju se nadležnosti relevantnih državnih organa, bez ikakve analize efekataniihovog rada i problema koie treba riiešiti. Daju se neki statistčki podaci o radu Agencije zasprječavanje korupcije i tužilaštva, ali se ne ulazi u analizu postignutih rezultata i problemapovezanih s dokazivanjem korupcije. Ne spominje se selektivnost rada ASK-a, niti ograničenja upristupu informacijama s kojima se još uvijek suočava Specijalno tužilaštvo. | Djelimično se prihvata. Konkretne mjere i aktivnosti su date kroz akcioni plan po kome će se i izvještavati i mjeriti učinak primjene Strategije. |
|  | Marijana SubotićMANS | Strategija daje spisak zakona koje treba promijeniti, ali bez objašnjenja u kom smjeru te promjene trebaju ići.Sadrži opšte ciljeve za koje nisu definisani prioriteti, niti se njihova realizacija može ocijeniti ilimjeriti na bilo koji način, budući da indikatori ili ne postoje ili su besmisleni. | Djelimično se prihvata. .Strategija je rađena da bude jasna i bez preširokog opisa, a eventualno dublje obrazlaganje u kom dijelu treba mijenjati zakone bi bezpotrebno opteretilo već veliki tekst Strategije. |
|  | Dragana JaćimovićInstitut Alternativa | U tabeli 2, u dijelu koji se odnosi na Strateški cilj 1, kodindikatora uticaja gdje se nabrajaju instituticije „Agencija za sprječavanje korupcije, tužilaštvo,sudstvo, Policija, Carina i Poreska uprave, Uprava igre za sreću funkcionišu u punom sastavu,podržani adekvatnim ljudskim, finansijskim i infrastrukturnim resursima, čime se osiguravauspješna borba protiv korupcije“ treba dodati i inspekcijske organe. | Predlog se prihvata. |
|  | Dragana JaćimovićInstitut Alternativa | U dijelu analize stanja je potrebno dodati dio koji se odnosina presjek stanja u vršenju inspekcijskog nadzora. | Predlog se prihvata. |
|  | Dragana JaćimovićInstitut Alternativa |  U okviru strateškog cilja 1, treba prepoznati posebanoperativni cilji koji se odnosi na unapređenje rezultata/odgovora na krivičnog pravosuđa nakrivična djela korupcije. | Ne prihvata se.Kroz rad sa ekspertima sugerisano je da se aktivnosti za pravosuđe isključivo razrađuju Strategijom za reformu pravosuđa kao sektorskim dokumentom. |
|  | Dragana JaćimovićInstitut Alternativa | Kao poseban indikator učinka, pored % obučenih inspektorapo pitanju suzbijanja korupcije, dodati i % obučenih inspektora za vršenje procjene rizika, uključujući i rizik od korupcije. | Predlog se prihvata. |
|  | Dragana JaćimovićInstitut Alternativa | Indikatore učinka kod Operativnog cilja 1.3 „% unaprjeđenaoblast u području dodjele koncesija i davanja u zakup imovine u državnom vlasništvu”, kao i“% unaprjeđena oblast u području igara na sreću” treba brisati ili podvesti pod drugi cilj. | Predlog se prihvata. |
|  | Dragana JaćimovićInstitut Alternativa | Indikator učinka kod Operativnog cilja 1.3, „% definisanihjasnih kriterijuma za ponavljanje kontrola/inspekcija“ treba precizirati. | Predlog se prihvata. |
|  | Dragana JaćimovićInstitut Alternativa | 7: Indikatore učinka za Operativni cilj 1.2, % opremljenostiorganizacione jedinice u Ministarstvu unutrašnjih poslova za kontrolu imovine i životnog stilapolicijskih službenika i % opremljenosti organizacione jedinice Uprave policije za borbuprotiv korupcije, treba precizirati i navesti o kojoj vrsti opremljenosti se radi.(tehničkoj/kadrovskoj/ informatičkoj, itd). | Ne prihvata se.Mjera je definisana kroz akcioni plan u dijelu opremljenosti jedinice za antikorupciju. |
|  | Dragana JaćimovićInstitut Alternativa | Kod indikatora učinka kod operativnog cilja 1.2,„% unaprijeđen kvalitet sprovođenja stečajnog postupka“ nije jasno na koji aspekt stečajnogpostupka se odnosi, kao i na koji način je određeno početno stanje. | Djelimično se prihvata. Biće razrađena mjera. |
|  | Dragana JaćimovićInstitut Alternativa | Za operativni cilj 1.2, potrebno je kao indikator učinka dodati„formirana organizaciona jedinica za sprečavanje koruptivnog ponašanja carinskih službenika“. | Predlog se prihvata. |
| 1.
 | Dragana JaćimovićInstitut Alternativa | Kod operativnog cilja 1.5, koji se odnosi nauspostavljanje sistema zapošljavanja i napredovanja u organima vlasti na osnovu kriterijuma izasluga, indikatore učinka formulisati na način da reflektuju izmjene pravnog okvira iunapređenje praksi u procedurama zapošljavanja u javnom sektoru. | Predlog se prihvata.  |
|  | Dragana JaćimovićInstitut Alternativa | Indikator koji se odnosi na operativni cilj 3.2, % nivosvijesti roditelja djece, polaznika i zaposlenih u obrazovnih ustanova o mogućim izvorimakorupcije u obrazovanju, nije jasno formulisan, niti je jasno na koji način je određena početnavrijednost. | Djelimično se prihvata. Biće razrađena mjera. |
|  | Dragana JaćimovićInstitut Alternativa | Kod indikatora učinka za operativni cilj 3.2, procenat osobakoje su imale barem jedan kontakt sa javnim funkcionerom i koje su platile mito javnomfunkcioneru, ili su od njih tražili mito, tokom prethodnih 12 mjeseci, treba promijeniti ciljanevrijednosti, budući da je sad postavljeno tako da predviđa povećanje tog procenta. Takođe,kako bi bio što precizniji, treba peformulisati u „% građana koji u istraživanjima iznoseiskustvo traženja ili davanja mita javnim funkcionerima i službenicima se smanjuje“. |  |
|  | Dragana JaćimovićInstitut Alternativa | Indikator učinka za operativni cilj 3.2, kod operativnog cilja2.2, treba brisati indikatore koji se odnose na % obučenih portparola za medije u sudovima idržavnim tužilaštvima koji postupaju u slučajevima korupcije ili promijeniti početne vrijednosti. | Predlog se prihvata. |
|  | Dragana JaćimovićInstitut Alternativa | 2.1.4. Povećanje transparentnosti ujavnim preduzećima, posebno u pogledu nadzora i finansijskog izvještavanja.U pogledu transparetnosti, ponuđeni indikatori (svih 5) su neprecizni i arbitrarni, pa će biti vrloteško da se mjeri njihovo ispunjenje:Broj odgovora javnih preduzeća na zahtjeve za slobodan pristup informacijama - Načije zahtjeve i kako se to može mjeriti?Broj javnih preduzeća koja imaju kolektivni ugovor - Ovo nije garancijatransparentnosti.Broj javnih preduzeća koja imaju transparentan i dostupan ugovor sa direktorom - Ovoje obuhvaćeno članom 12 Zakona o SPI za koji se zalažemo da bude jedini indikator.Broj javnih preduzeća koja imaju objavljen finansijski izvještaj - Izvještaji se objavljujuna internet stranici Poreske uprave (na tax.is portalu)Broj godišnjih nadzora sprovedenih nad javnim preduzećima - Nije precizirano od kogai u kom aspektu. | Predlog se ne prihvata.Indikatori su postavljeni na osnovu dostupnih podataka, i upravo oblast javnih preduzeća biće posebno tretirana ovom Strategijom i mjerama kroz akcioni plan, koji će se svakako godišnje revidirati i unaprijeđivati u skladu sa dostupnim podacima.  |
|  | Dragana JaćimovićInstitut Alternativa | OC 3.1. Jačanje integriteta u javnomsektoru, javnim ustanovama i privrednim društvima u većinskom vlasništvu države.Potrebno je definisati indikaotre učinka koji će mjeriti stepen poštovanja Zakona o sprječavanjukorupcije od strane javnih funkcionera unutar javnih preduzeća i privrednih društava u većinskom vlasništvu države. | Predlog se prihvata. |
|  | Milica Milutinović | Nacrt Strategije ne prati Metodologiju razvijanja politika, izrade i praćenja sprovođenja strateških dokumenata (treće dopunjeno izdanje) a naročito ne sadrži tačno utvrđena poglavlja. | Ne prihvata se. Tekst Strategije se radi u saradnji sa Generalnim sekretarijatom Vlade. |
|  | Milica Milutinović  | Pored brojnih definicija korupcije, kada je u pitanju izrada Strategije držala bih se definicije iz Zakona o sprječavanju korupcije upravo zbog definisanja sticanja koristi ne samo zasebe već i za neko drugo lice {str. 3 Nacrta Strategije). Pogledati takođe i UNCAC i vidjeti suštinu koruptivnog djelovanja tj. razmjere štete. | Ne prihvata se.Definicije Strategije su rađene u saradnji sa ekspertima Savjeta Evrope i UNDOC i korišćena je relevantna literatura. |
|  | Milica Milutinović | U Nacrt Strategije ubaciti dio koji se odnosi na rad prethodne Vlade po pitanju pripreme za izradu Startegije, imajući u vidu ogromne napore u cilju ispunjavanja preporuka za izradu nove Strategije {str. 4 i str. 72). | Ne prihvata se.Ne postoji nacrt Strategije, niti nacrt akcionog plana od prethodne Vlade koja bi poslužila, odnosno koja bi se nadogradila. |
|  | Milica Milutinović | : Ključni elementi Strategije su u najmanju ruku na početnom nivou i predstavljaju nedostatak sveobuhvatnih pristupa imajući u vidu da je ipak prošlo 1O godine {jedna decenija) od implementacije prethodne Strategije, te da isključivo preventivne i edukativne aktivnosti koje svakako trebaju da budu dio svake strategije nisu dovoljne, jer sveobuhvatan pristup u borbi protiv korupcije mora zahtijevati i represivni dio {str. 5). | Ne prihvata se.Strategija je rađena od strane međuresorske radne grupe, koju čine i predstavnici Ministarstva prosvjete, nauke i inovacija a rađena je i sa ekspertima Savjeta Evrope. |
|  | Milica Milutinović | Uticaj Strategije na životnu sredinu očigledno nije pažljivo razmatran i ovakva formulacija (str. 6) pokazuje nepoznavanje osnovnih preduslova koji moraju biti na mjestu da bi se očuvala zdrava životna sredina ili da bi se eventualno moglo raditi na njenom unapređenju, te je potrebno uvezati životnu sredinu sa relevantnim podoblastima. | Djelimično se prihvata.Predlog eksperata je da se sektorske oblasti urede kroz sektorske strategije, te se pitanje životne sredine treba tretirati kroz posebnu strategiju.  |
|  | Milica Milutinović | Dio koji se odnosi na Strategiju nacionalne bezbjednosti je bitan, ali bih posebno dodala dio iz Strategije za nacionalnu bezbjednost koji se odnosi na Crnu Goru kao ekološkudržavu (str. 7). | Ne prihvata se.Prethodni odgovor se odnosi i na ovaj komentar. |
|  | Milica Milutinović | Kada je u pitanju pravni okvir koji je opisan na stranama 13-15, na strani 15 ne pominjete Zakon o lokalnoj samoupravi. | Predlog se prihvata. |
|  | Milica Milutinović  | Kada je u pitanju statistički prikaz rezultata prethodne Strategije za borbu protiv organizovanog kriminala i korupcije, taj dio se može skratiti (str. 15-18). | Ne prihvata se. |
|  | Milica Milutinović | Kada je u pitanju Analiza postojećeg stanja u drugom paragrafu poslije dijela rečenice koji glasi: nedovoljno razvijena svijest o štetnosti izbjegavanja fiskalnih obaveza prema državi treba dodati nepoštovanje urbanističkih pravila izgradnje objekta. |  Predlog se prihvata.  |
|  | Milica Milutinović | Strana 21 - sugestija u vezi sa rezultatima istraživanja: Potrebno je dodatno podsjetiti građane i institucije da prijava korupcije pa samim tim određenih krivičnih djela mora ostati anonimna ukoliko osoba koja prijavljuje korupciju to zahtijeva, te da je najbolji kanal komunikacije upravo mejl komunikacija jer ostavlja jasan dokaz podnošenja prijave i sigurniji je način ukoliko građani sumnjajuu druge načine prijave korupcije. Bitno je podsjetiti da nadležni organ/institucija mora da postupi po prijavi i da ispita sve navode iz prijave. U slučaju da prijava ne ostane anonimna iako je podnosilac prijave na tome insistirao te su se otkrili podaci o podnosiocu koji nisu smjeli biti otkrivni i nanešena je šteta podnosiocu prijave, podnosilac prijave ima pravo da prijavi lice koje mu je nanijelo štetu otkrivanjem njegovog identiteta. | Ne prihvata se.Predstavljalo bi prenormiranje teksta, a već postoji kritika eksperata da je tekst potrebno skratiti.  |
|  | Milica Milutinović | Strana 27 - Nije tačno da je provjera imovinskih izjava od strane Agencije za sprječavanje korupcije (ASK) ograničena na provjeru poštovanja zakonske obaveze podnošenja takvih prijava, što može rezultirati samo upravnim i prekršajnim postupcima. | Ne prihvata se.Dio analize je rađen i u saradnji sa ASK. |
|  | Milica Milutinović | Strana 28- Percepcija u borbi protiv korupcije u policiji skratiti gdje je moguće. Preobimno je. Ukazati na problem neregistrovanih vozila u saobraćaju čije vozače očigledno niko ne sankcioniše | Ne prihvata se.Već je dio oko percepcije skraćen shodno sugestijama eksperata.  |
|  | Milica Milutinović | Strana 31-33 - Kako korupcija utiče na zdravstveni sistem- potrebno je precizirati glavne probleme u zdravstvu kao što su preduge liste čekanja, skuplji ljekovi u odnosu na cijene u zemljama regiona. Uvezanost baze podataka i preciznih informacija o zdravstvenom stanju pacijenta. Potpisivanje Medikrajm konvencije itd. Jako je bitno formirati komisije za kontrolu rada zdravstvenih ustanova, a koje bi pratile poštovanje zakonskih obaveza, medicinskih protokola, ekonomskog poslovanja i upravljanja finansijama. Zatim obezbijediti praćenje poštovanja Kodeksa medicinske etike i deontologije. Obavezno se mora pratiti poštovanje Pravilnika o dopunskom radu zdravstvenih radnika, kao i realizacija ugovora FZZO sa privatnim zdravstvenjm ustanovama. Mora se kontrolisati izdavanje računa u svim zdravstvenim ustanovama i broj podnijetih prijava neželjenih dejstava na Institutu za ljekove i medicinska sredstva i povratne informacije o preduzetim aktivnostima. | Ne prihvata se.Predstavljalo bi prenormiranje teksta, a već postoji kritika eksperata da je tekst potrebno skratiti. |
|  | Milica Milutinović | Strana 33 - Iako su nabrojane preporuke iz Analize djelova Zakona o sprječavanju korupcije, kroz sam Zakon i obavezu prijavljivanja prihoda i imovine, treba dodati poklone koje primaju javni funkcioneri, a koji se ne prijavljuju Agenciji, već su pokloni koji predstavljaju poklone koji ne bi trebalo da su vezani za javnu funkciju koju obavlja javni funkcioner, a predstavljaju uvećanje imovine kao npr. zlato, dijamanti. umjetnička djela. satovi itd. Ovo se ne podrazumijeva kada javni funkcioner određeni prihod koji je ostvario kupovinom pretvori u neki drugi oblik, već isključivo pokloni koje dobijaju npr. za rođendane, godišnjice, neke druge proslave, a čija vrijednost prelazi iznos od 3.000 eura. Prilikom prijavljivanja sve vrste poklona obavezno navesti procijenjenu vrijednost poklona i informacije o poklonodavcu, odnos koji postoji između poklonoprimca i poklonodavca kao i povod zapoklon. Isto se odnosi i na poklone u vidu vaučera za turistička putovanja, kao i dobitke na nagradnim igrama. | Ne prihvata se.Predstavljalo bi prenormiranje teksta, a već postoji kritika eksperata da je tekst potrebno skratiti. Navedeno je tema Zakona o sprječavanju korupcije.  |
|  | Milica Milutinović | : Strana 39 - Kao jedan od najvećih problema u oblasti obrazovanja, a samim tim i u ostalim oblastima jesu kupljene diplome gdje učenik/student nije polagao ispite na standardan način i potom bio ocjenjivan, već je novcem platio da dobije diplomu o završenoj školi/studijama. Posebno istaći ovaj dio u Strategiji na način da se uveže sa ostalim podoblastima i prikaže negativan efekat na cjelokupno društvo (pogotovo u zdravstvu, urbanizmu itd.) | Predlog se prihvata. |
|  | Milica Milutinović | Strana 40 - Zapošljavanje u javnom sektoru - Kao poseban problem koji je na sreću građana Crne Gore identifikovan od strane Državne revizorske institucije i Upravne inspekcije se pojavljuje ,.zapošljavanje" putem Ugovora o djelu. Ova vrsta zloupotrebe službenog položaja i nesavjesnog rada u službi mora biti konstatovana u Strategiji. | Ne prihvata se.Odgovor dat kod tačke 12 u izvještaju.  |
|  | Milica Milutinović | Strana 43 Kada govorimo o krijumčarenju akciznih roba kao veza \_sa korupcijom moram naglasiti da cigarete nisu jedina akcizna roba koja se krijumčari uz koruptivne radnje. To su nažalost i alkoholna pića, te i taj dio treba naglasiti. | Ne prihvata se. Dio oko cigareta se dovodi u najviše u vezi sa korupcijom. |
|  | Milica Milutinović | Strana 48 - Zaista je porazno da u ovoj fazi pregovora Crna Gora ima problem sa nepotpunim katastrom zemljišta a ne spada u velike zemlje kada je u pitanju površina iste. Više liči na izgovor za nerad nadležnih institucija, te sama konstatacija da je to problem sama po sebi ne znači ništa bez identifikovanja neopbodnih koraka za rješavanje istog. | Ne prihvata se. Ovo pitanje nije za ovu Strategiju.  |
|  | Milica Milutinović | Ciljana vrijednost za pokazatelja uticaja lndeks percepcije korupciie Transparency International za 2028. godinu umjesto 49 treba da bude barem 53. Zatim, ciljana vrijednost za pokazatelja uticaja Kontrola korupcije (World Governance Indicator) Svjetska banka za 2028. godinu treba da bude 0,05. | Ne prihvata se. Ciljevi mortaju biti optimistični i realni.  |
|  | Milica Milutinović | Strana 54 Viziju strategije je potrebno doraditi, jer prvi dio rečenice je dobar, ali drugi dio se ne uklapa na jedan jasan i logičan način. | Ne prihvata se.  |
|  | Milica Milutinović | Strana 55 Provjera integriteta službenika. Potrebna je detaljna provjera integriteta svih službenika koji rade u institucijama u kojima se njihove zarade finansiraju iz državnog budzeta, ili je država/opština osnivač. Ako ne prođu provjeru inegriteta ne mogu da rade u tim institucijama tj. ne mogu se zaposliti u tim institucijama. Ukoliko već rade u tim institucijama, nakon obavezne godišnje provjere integriteta, a ukoliko istu ne prođu moraju biti otpušteni. Ne može se zarada zaposlenih koji su oličenje kršenja Ustava i zakona ove države finansirati iz državnog budžeta, jer to predstavlja samoubistvo države. | Ne prihvata se. Ciljevi mortaju biti optimistični i realni.  |
|  | Milica Milutinović | Strana 55 Strateški cilj drugi indikator uticaja-dodati posle Poreske uprave i inspekcije kao jako bitan kontrolni mehamzam u državi. | Predlog se prihvata.  |
|  | Milica Milutinović | Strana 60 lndikator učinka koji glasi: Uspostavljen je sistem elektronske građevinske dozvole Ciljana vrijednost za 2026. godinu, ali i za 2028. godinu treba da bude 100%. | Ne prihvata se. Ciljevi mortaju biti optimistični i realni.  |
|  | Milica Milutinović | Strana 61 - lndikator učinka koji glasi: % inspektora u odnosu na koje je izvršena kontrola provjere imovine i prihoda njih i članova njihove porodice - Ovdje bih kao pojašnjenje na koji način se vrši kontrola posebno istakla da se prvo uzima u obzir da li je imovina koju posjeduju legalna iii nelegalna. Sama provjera imovine u smislu konstatovanja šta ko ima ne znači ništa, ako se ne utvrdi da Ii je zakonito stečena. porijeklo novca za izgradnju ili kupovinu objekata. porijeklo novca za kupovinu zemljišta itd. Isto važi i ako inspektor zivi u nelegalnom objektu, iako se ne vodi na njega. Takav inspektor ne može da radi svoj posao valjano, te je na teretu države. | Ne prihvata se. Ovo nije tema Strategije već zakonskog rješenja.  |
|  | Milica Milutinović | Strana 62 - U dijelu saradnje kada je u pitanju Međunarodni sporazum o razmjeni podataka u svrhu provjere izjava o imovini. potrebno je potpisati i druge sporazume sa zainteresovanim državama, a na osnovu prethodne procjene sa kojim državama u cilju ostvarivanja detaljne provjere imovine, kao i detaljnog utvrđivanja istinitosti dostavljenih podataka i/ili naknadnog otkrivanja imovine koja nije prijavljena. | Ne prihvata se.Ovo nije tema Strategije. |
|  | Milica Milutinović | Strana 68 - Mediji su zaista od velikog značaja u komuniciranju glavnih poruka javnosti, naročito na način koji je građanima razumljiv i predstavljaju krucijalnu ulogu u društvu kada je u pitanju oblikovanje sadržaja koji građani selektivno biraju. Imaju nezamjenjivu ulogu i upravo predstavljaju sponu između građana i institucija te u većini slučajeva preko njih se ostvari veći efekat prilikom prezentovanja koruptivnih pojava i štetnog uticaja istih na cjelokupno društvo. Prilikom razvoja ove Strategije koji će uslijediti nakon naših primjedbi , predloga i sugestija treba uzeti u obzir pristup glavnom problemu, a to je borba protiv korupcije iz dva ugla: preventivni I represivni ugao. | Ne prihvata se.Ovo nije tema Strategije.  |
|  | Milica Milutinović | Strana 69 - Kada je u pitanju rečenica ,.Potrebno je implementirati kontrolne liste za provjeru integriteta novih zaposlenih putem redovne procedure zapošljavanja u Agenciji za sprječavanje korupcije", potrebno je dodati pored Agencije sve institucije/organe/medije u koji.ma će raditi iii rade zaposleni čije se zarade finansiraju iz državnog budžeta. Način provjere integriteta može varirati u zavisnosti od institucije, ali neke osnovne stavke moraju biti sastavni dio svake provjere. | Ne prihvata se.Shodno preporukama EK i GRECO posebno je potrebno uvesti kontrolu integriteta za lica koja zasnivaju radni odnos u ASK, kao instituciji koja se bavi sprečavanjem korupcije. |
|  | Milica Milutinović | Strana 70 - Kada je u pitanju Indikator uticaja - Realizovane GRECO preporuke iz V kruga evaluacije, ojačan normativni okvir u dijelu jačanja integriteta prilikom zapošljavanja u državnim organima, organima državne uprave, lokalne samouprave, javnim preduzećima i privrednim društvima u većinskom vlasnštvu države - predlažem da se ciljana vrijednost za 2026. godinu pretvori iz NE u DA. Isto predlažem za indikator uticaja za 2026. godinu koji se odnosi na povećanu svijesti zaposlenih u javnom sektoru o oblicima, štetnosti i načinima prijavljivanja korupcije, kao i svijesti građana o oblicima,štetnosti i načinima prijavljivanja korupcije u javnom sektoru, javnim preduzećima i privrednim društvima u većinskom vlasništvu države. | Ne prihvata se. Ciljevi mortaju biti optimistični i realni.  |
|  | Milica Milutinović | Strana 71 - Kada je u pitanju Indikator učinka - % provjere integriteta novih zaposlenih putem redovne procedure zapošljavanja u Agenciji za sprječavanje korupcije, potrebno je dodati sve institucije čiji zaposleni primaju zarade iz državnog budžeta (to uključuje i Skupštinu. ANB. sudstvo, tužilaštvo, sve inspekcije itd.) | Ne prihvata se.Odgovor kao za tačku 56. |
|  | Milica Milutinović | Predlažem da se kao adekvatan odgovor za objekte koji se ne mogu legalizovati i koji su ozbiljno narušili izgled zaštićenog područja ili se nalaze na državnom zemljištu Strategijom tj. Akcionim planom prepozna i stavi kao obaveza i rušenje tih objekata, kao što je prepoznato i ranije u Akcionom planu za PP23 i Operativnom dokumentu. | Ne prihvata se.Ovo nije tema Strategije.  |
|  | Milica Milutinović | Kada je u pitanju korupcija u sportu što nažalost ne vidim u Strategiji, potrebno je da se kontinuirano prati finansiranje sportskih organizacija i objavljivati izvještaje o finansijskom poslovanju. revizorske izvještaje sportskih klubova, sportskih saveza i Crnogorskog olimpijskog komiteta. Takođe je potrebno kontinuiraoo pratiti dodjelu doživotnih mjesečnih naknada sportistima sa vrhunskim reprezentativnim rezultatom (član 72 i 73 Zakona o sportu). | Predlog se prihvata. |
|  | Milica Milutinović | Kada je u pitanju korupcija u NVO sektoru što nažalost ne vidim u Strategiji, potrebno je da se kontinuiraoo prati finansiranje NVO sektora, kao i da se odrede jasni kriterijumi na osnovu kojih se dodjeluju sredstva za realizaciju projekata putem javnih konkursa. Ujedno je potrebno poboljšati proces izvještavanja o realizaciji projekata NVO jer se dobijena sredstva ne pravdaju adekvatnim dokazima. | Ne prihvata se.Ovo nije tema ove Strategije. |
|  | Milica Milutinović | Kada je u pitanju korupcija u lokalnoj samoupravi neophodno je otvaranje opštinskih kancelarija (telefonskih linija) za prijavu korupcije. Potrebno je i osigurati veću transparentnost lokalnog budžeta na način što bi podaci o trošenju i prikupljanju sredstava bili dostupni na web sajtu lokalne samouprave, na način koji je razumljiv građanima (baze transakcija). Zatim sistematizovati menadžera integriteta kao zasebno radno mjesto i preispitati mogućnost da menadžer integriteta izmjenama zakonske regulative dobije mogućnost učešća u internoj reviziji. Moram posebno naglasiti da upravo menadžer integriteta, pored izrade plana integriteta, treba da prati integritet svakog zaposlenog i da isti bude ocjenjivan svake godine isključivo na osnovu kriterijuma koji su precizno definisani, a koje sam djelimično gore kroz primjere navodila. | Ne prihvata se.Dio oko lokalne samouprave je i kroz tekst Strategije i kroz akcioni plan obuhvaćen u dovoljnoj mjeri sa ciljem prevencije korupcije. |

Mjesto i datum sačinjavanja izvještaja:

Podgorica, 17. maj 2024. godine

Naziv organizacione jedinice ministarstva koja je odgovorna za pripremu nacrta zakona:

Kabinet potpredsjednika Vlade za politički sistem, pravosuđe i antikorupciju

 **POTPREDSJEDNIK VLADE**

**mr Momo Koprivica**